google/wiki40b huggingface dataset:
Gaeltacht Bhaile na hÉireann

Gaeltacht Bhaile na hÉireann eller Den vedvarende nordamerikanske Gaeltacht (irsk Gaeltacht Bhuan Mheiriceá Thuaidh) er et utpekt irsktalende, altså gaeltacht, område i den kanadiske byen Tamworth i Ontario langs elven Salmon River). Det nærmeste større bydistrikt er Erinsville.
Erinsville selv ble bosatt av irlendere og byens fem første borgermestere var alle irske. Det er fra dette området som Gaeltacht fikk sitt offisielle navn, «Gaeltacht Bhaile na hÉireann», hvilket betyr «Erinsville/Byen av Irland-Ireland Gaeltacht».
Området er kjent hovedsakelig ved at den er den første og eneste offisielle godkjente gaeltacht (eller vedvarende irsktalende område) som eksisterer utenfor Irland. Den er også den eneste gaeltacht uten befolkning. Offisiell støtte for denne gaeltacht ble vist i løpet av åpningsseremonien hvor den irske ambassadøren i Canada, Declan Kelly, foruten Helen Gannon av Comhaltas Ceoltóirí Éireann. En offisielt uttalelse angående dette stedet ble også gitt av den irske statsråden for «anliggender for fellesskap, rural og gaeltacht», Éamon Ó Cuív. I denne, datert 29. mai 2007, erklærer han: «Jeg vil gjerne få lov til å gratulere det kanadiske folket for å etablere en gaeltacht i Canada, det første utenfor Irland. Jeg ønsker all suksess med deres arbeid og jeg håper det vil vokse og utvikle seg.». Også mottatt fra Ó Cuív var en donasjon på €20,000 (tilsvarende C$28,835) for lærertrening i gaeltacht.
I 2007 kunne stedet tilby irskspråklig utdannelse, både i området og i Erinsville, foruten céilí (irsk-kulturell begivenhet som musikk og dans) og utflukter, vanligvis i august måned. Etter hvert planlegger organisatorene å bygge hytter som kan huse rundt hundre mennesker foruten klasserom og et museum. Undervisningen vil bli holdt i stilen til, og er faktisk inspirert av immersjonklassene til 'Oideas Gael' som ble holdt i Donegal gaeltacht av Glencolmcille.
Denne gaeltacht har blitt omhandlet i nyhetene, hovedsakelig det faktum at det er det første i sitt slag utenfor Irland, og har blitt rapportert både i TG4 (en irsktalende fjernsynskanal i Irland og i britiske BBC. Arrangøren Aralt Mac Giolla Chainnigh, da han snakket med BBC, uttalte at selv om de irsktalende kommer fra mange ulike steder (Canada, Irland, USA, etc) er dette stedet et hvor de kan alle sammen kan samles: «Det er et sted hvor de kan gå når de ønsker å ladde deres kulturelle batterier og spesielt komme i kontakt med deres språk».
Aesalus scarabaeoides

Utseende

En ganske liten (5-7 millimeter), bred, svartbrun hjortebille.  Kroppen er tett punktert og matt, kjevene ikke spesielt store. Arten kan ikke forveksles med noen andre hjortebiller som forekommer i Norden, men kan overflatisk ligne på visse knokkelbiller (Trogidae) og gjødselbiller (Scarabaeinae). Den kjennes lett fra disse på de lengre og slankere antennene, typisk for hjortebiller.

Levevis

Larven utvikler seg i råtne stubber av eik, sjeldnere bøk. Larveutviklingen tar trolig tre år.

Utbredelse

Arten er utbredt  i Europa. I Norden er den bare funnet i Sverige.
Fylkesvei 1296

Fylkesvei 1296 går mellom Langseter og Finsrud i Trøgstad kommune. Veien er 4,6 km lang.
Frem til 2019 hadde veien betegnelsen Fylkesvei 782.
Canadian Rangers

Canadian Rangers er et canadisk hjemmevern med cirka 4 200 medlemmer i Canadas nordområder, opprettet i 1947. 
Canadian Rangers utgjør en særskilt komponent i det canadiske forsvarets reserve som skal sette opp lett utrustede, selvforsørgende og mobile styrker for å støtte inngrep ved krenkelser av Canadas territorium og for å støtte andre innenlandske militære operasjoner.
Tiantai (Taizhou)

Tiantai (kinesisk: 天台县; pinyin: Tiāntāi Xiàn) er et fylke i byprefekturet Taizhou i provinsen Zhejiang i Folkerepublikken Kina.
Befolkningen i fylket var 551 204 i 1999.

Samferdsel

Kinas riksvei 104 løper gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
Deutscher Olympischer Sportbund

Deutscher Olympischer Sportbund (DOSB) er et idrettsforbund som ble grunnlagt 20. mai 2006 gjennom sammenslåingen av Deutscher Sportbund og Nationales Olympisches Komitee für Deutschland (NOK). DOSB er Tysklands olympiske komité.
Bastø Fosen

Historie

I 1996 overtok selskapet Bastø Fosen AS konsesjon på ruten etter Bjørn Bettums selskap Gokstad. I en overgangsperiode ble det benyttet to eldre fartøyer inntil de nybygde MF «Bastø I» og «Bastø II» ble levert i 1997 fra Fosen mekaniske verksted. De to Innkjøpte fartøyene, MS «Einar Tambarskjelve» og MS «Holger Stjern» var lite egnet for ruten, i dårlig teknisk stand og brukerne protesterte, tildels heftig. 
Da de to nye pendelfergene kom i fart ble det igjen et godt fergetilbud. Trafikken fortsatte å stige, fra om lag 600 000 kjøretøy i 1996 til 1 400 000 kjøretøy i 2004 og i 2001 ble MF «Sogn» leid inn som et tredje ekstra fartøy. I 2003 søkte selskapet ny konsesjon og fikk denne frem til og med 2015, det la grunnlag for kontrahering av MF «Bastø III», levert fra Polen i februar 2005.
8. desember 2014 ble det kjent at anbudskonkurransen om Norges største ferjekontrakt for perioden 2017-2026 var vunnet av Bastø-Fosen. Det skal være fem ferjer i sambandet pluss en reserveferje. Tre av de fem skal bygges nye. Biler blir fra 2017 billettert med AutoPASS mens gående, syklende og bilpassasjerer reiser gratis.
Visual kei

Visual kei som en subkultur og klesstil

Visual kei er ikke bare et begrep om noen spesifikke japanske band, men også en klesstil og subkultur i seg selv. Det er en blanding av forskjellige vestlige subkulturer, for det meste glam, punk og goth.
Visual kei er som oftest mørk når det kommer til klærne, men det finnes også oshare kei, som er da det motsatte.
Flotell

Flotell er en flyttbar flytende innretning for innkvartering av mennesker. 
Ordet er en fornorskning av den engelske sammensettingen floating hotel, som på engelsk er blitt til flotel. Mest typisk benyttes begrepet flotell om flytende innretninger med større boligkvarter som benyttes offshore under utbygging av oljefelt eller ved produksjon av olje eller naturgass. Flotellene som permanente innkvarteringsløsninger er i ferd med å gå ut av bruk på norsk sokkel fordi bemanningsbehovene er avtakende, mer typisk brukes floteller i dag under bemanningstopper for revisjonsstanser. Oppjekkbare plattformer brukes også, og omtales også som flotell selv om de ikke flyter når de er i bruk som flotell slik som var tilfellet med "West Gamma".
Et flotell kan være spesielt bygget for formålet, det kan være en ombygd boreplattform, eller det kan være en vanlige boreplattform som benyttes midlertidig som flotell.
Et mye omtalt flotell var «Alexander L. Kielland». Et annet kjent flotell var den tidligere tilleggsinnkvarteringsenheten for Statfjord A, «Polymariner» (nå «Borgholm Dolphin»). Floteller som brukes på norsk kontinentalsokkel og har samsvarsuttalelse fra Petroleumstilsynet er «COSLRival» (tidligere «Port Reval»), «COSLRigmar» (tidligere «Port Rigmar» og «Rigmar 301»), «Safe Scandinavia» (tidligere «Polycrown»), «MSV Regalia», «Floatel Superior» og «Haven». De er likevel som regel bare inne på kortere oppdrag om gangen.
Andre floteller er: «Polyconfidence» ombygd til borerigg (nå «Ocean Confidence»), «Polycastle» ombygd til borerigg (nå «GSF Celtic Sea»), «Polyconcorde» (nå «Safe Hibernia»), "Safe Caledonia", "Safe Bristolia", "Jupiter 1", "Safe Concordia", "Safe Lancia", "Safe Regency", "Safe Britannia", "Safe Caledonia", "Jasmina", "Atlantic Rotterdam", "Atlantic Esbjerg", "Atlantic Rotterdam", "Atlantic Labrador" og "Safe Zephyrus"
Fazle Kabir

Utdanning og yrkeskarriere

Kabir studerte ved Faujdarhat Cadet College, deretter tok han en bacheelorgrad (B.A. med honours) og en Master of Arts-grad i samfunnsøkonomi ved University of Chittagong. 
Han startet sin yrkeskarriere i Bangladesh Railway i 1980, med trafikkovervåkning, før han i 1983 begynte å jobbe i statsforvaltningen (Bangladesh Civil Service, BCS). Der har han jobbet i ulike stillinger, flere departementer og ulike administrasjonsroller. Han har bl.a. vært generaldirektør i National Academy for Planning and Development og BCS Administration Academy. Fra 2008 til 2010 var han direktør i styret i Janata Bank, og fra 2012 til 2014 i Bangladesh Bank. Fram til han ble sentralbanksjef var han styreformann i Sonali Bank. 
Tidligere sentralbanksjef Atiur Rahman trakk seg etter at hackere 4. februar 2016 hacket sentralbanken og stjal 101 millioner amerikanske dollar. Han sa opp sin stilling 15. mars, og Kabir ble utnevnt til ny sentralbanksjef samme dag. Han overtok stillingen 20. mars.
Shimla (distrikt)

Demografi

Ved folketellingen i 2011 var det 813 384 innbyggere i distriktet, mot 722 502 i 2001. Den urbane befolkningen utgjør 24,77 % av befolkningen.
Barn i alderen 0 til 6 år utgjorde 9,93 % i 2011 mot 11,78 % i 2001. Antallet jenter i den alderen per tusen gutter er 922 i 2011 mot 929 i 2001.
Skrankeadvokat

En skrankeadvokat er en advokat som prosederer for en domstol. Ordet skranke viser til rekkverket i rettssalen som skiller dommerens plass fra advokatenes, tiltaltes og tilhørernes plass.
Scaposerixia

Utbredelse

Slekten er bare kjent fra Vietnam.
Guru Nának

Sri Guru Nanak Dev Ji (punjabi: ਗੁਰੂ ਨਾਨਕ ਦੇਵ; født 20. oktober 1469 i landsbyen Talvandi Rai Bhoai nær Lahore som nå er i Pakistan, død 7. mai 1539 i Kartarpur som også var i Mogulriket) var grunnleggeren av sikhismen og den første av sikhenes ti guruer.

Bakgrunn

Nánaks foreldre, Mehta Kalu og Matta Tripat, var hinduer og var av krigerkasten, en av de høyere kaster. Allerede som gutt var Nának fascinert av religion; han  vokste opp med både muslimske og hinduiske venner, og lærte seg persisk og arabisk. Som sekstenåring giftet han seg Sulkhni fra Batala, og de fikk to sønner, Sri Tjand og Lakhmi Das.

Religiøst virke

Hans ønske om å oppdage livsmysteriet var den drivende kraften fra tidlig av. Han fortsatte sin religiøse oppdagelsesferd også som gift mann. Hans svoger, mannen til hans søster Nánki, skaffet ham arbeid som forvalter av det offentlige kornlageret i Sultanpur.
Da hans idéer var modnet, forlot han sine verdslige gjøremål og delte ut sine eiendeler til de fattige. Han begav seg ut på vandringer, kom tilbake og dannet et samfunn av disipler; han ble selv det første åndelige overhode eller guru i samfunnet. Før sin død utså han en etterfølger.
Guru Nanak regnes som en opplyst mester av flere enn sikhene. Han ble en gang spurt: «Munk, hvorfor har du ikke barbert hodet?» Han svarte: «Min venn, jeg har barbert sinnet.»  I betydningen av at han hadde fjernet det som skiller ham fra Gud.
Guru Nanak Dev har sagt: «Det finnes ingen muslimer, ingen hinduer.» Han hadde tilhengere fra begge religionstradisjoner. Han reiste rundt i India og kom en gang til Ganges. Han så mennesker som kastet Gangesvann mot solen i øst for å gi næring til sine avdøde slektninger. Han begynte da å kaste Gangesvann mot vest, mot sine åkre i Pakistan. Han sa: «Mine åkre er nærmere enn deres avdøde slektninger.» Han var med andre ord imot mye av den rituelle gudsdyrkelsen han fant i India av hinduisk og muslimsk art.
Rett før Guru Nanak Dev døde kalte han til seg sine disipler og anmodet dem å synge «Sohila», kveldshymnen. Det sies at kroppen hans forsvant natten før begravelsen for på den måten vise omtanke for sine tilhengere av ulik tro, både de hinduistiske som de muslimske, ved at ingen av dem skulle utføre begravelsesritualene.
Rombergs prøve

Rombergs prøve eller Rombergs test er enkel balansetest brukt i medisinske undersøkelser.
Rombergs prøve gjøres ved at testpersonen står med samlede ben og lukkede øyne, og skal holde balansen en viss tid. Normal balanseevne krever at man holder stillingen uten vesentlige bevegelser i 30 sekunder. En skjerpet variant av Rombergs prøve kan gjøres på ett ben eller med benene på linje. 
Hensikten med testen er å påvise falltendenser, som for eksempel kan være tegn på tap av propriosepsjon eller lillehjerneinfarkt. Rombergs prøve vil også kunne gi utslag på grunn av bruk av ulike rusmidler, og benyttes også i forbindelse med denne type undersøkelser.
Testen har sitt navn etter den tyske legen Moritz Heinrich Romberg (1795–1873).
Baiage

Baiage var et band fra Toten som ble dannet i 1978. Bandet er best kjent for sin deltagelse i NM i rock. Bandet rakk å gi ut en EP i 1979 før det ble oppløst samme år. To av bandets medlemmer; Eldar Vågan og Bjørn Berg, startet deretter bandet Vazelina Bilopphøggers.

Inspirasjon

Bandet var inspirert av alt fra 50- og 60-tallets Elvis, The Beatles og Jerry Lee Lewis til mer moderne og hardere rock og punk. På låta Hallingsprætten henter Eldar Vågan inspirasjon fra gitaristen Bo Diddley.
Volta Regional Museum

Volta Regional Museum er et museum i Ho, Ghana. Det ble etablert i 1973 og fokuserer på etnografisk historie.
Giro d'Italia 2009

Giro d'Italia 2009 var den 92. utgaven av Giro d'Italia. Det var også en jubileumsutgave, i og med at det markerte 100 års-jubileet for rittet. I anledning av jubileet var alle de åtte byene som var med i den første utgaven med. Rittet startet i Venezia 9. mai, og ble avsluttet i Roma 31. mai. 6. etappe endte i Østerrike, og 7. etappen gikk fra Østerrike, via Sveits og tilbake til Italia.
Rittet startet med en lagtempo, og det var to individuelle tempoetapper, den lengste på hele 61,7 km.
Russeren Denis Mensjov vant rittet sammenlagt, 41 sekunder foran Danilo Di Luca.
Mark Zuckerberg

Bakgrunn

Mark Zuckerberg kommer fra et foreldrehjem som praktiserer jødedom, men ser seg selv som ateist, skjønt med tiden med noen modifikasjoner. Hans mor var Karen (født Kempner), psykiater, og faren Edward Zuckerberg, tannlege. Hans forfedre kom fra Tyskland, Østerrike og Polen.Han vokste opp i småbyen Dobbs Ferry i delstaten New York. Zuckerberg kan både lese og skrive på fem språk: engelsk, fransk, latin, klassisk gresk og hebraisk. Han taler også litt kinesisk.

Facebook

Zuckerberg startet Facebook sammen med klassekameratene Dustin Moskovitz, Eduardo Saverin og Chris Hughes mens han var student ved Harvard University. Innen dette hadde han noen mindre fremgangsrike prosjekter på Internet. I 2006 avsluttet han sine psykologistudier uten eksamen. 
Zuckerberg hadde i april 2010 en anslått formue på 6,9 milliarder dollar og i oktober 2009 var han den yngste dollar-milliardæren i verden.
I et intervju som Zuckerberg i 2010 gav til bloggen TechCrunch som fremst drives av Mike Arrington forklarte han at han betrakter det å ha en bare «privat sfære» som ikke i pakt med tiden. Videre sa han at den private sfære er et gammeldags konsept idet stadig fler internetbrukere åpner sin identitet på internet. Zuckerberg sa til forfatteren David Kirkpatrick (The Facebook Effect) at han betrakter personer som skaper seg flere identiteter i på nettet som et eksempel på sviktende integritet.
Filmen The Social Network (regi David Fincher, 2010) gir et portrett av Zuckerberg under arbeidet med utviklingen av Facebook. Selv ser han på fremstillingen i filmen som misvisende.
Den 19. mai 2012 giftet han seg med Priscilla Chan, amerikanskfødt med vietnameserkinesisk bakgrunn, som han ble kjent med i 2003. De bor i en villa i Palo Alto i California. Han kjøpte alle de fire tilgrensende eiendommer for å kunne være fri fra nysgjerrige naboers blikk.
Oenosandridae

Utseende

Middelsstore (vingespenn gjerne rundt 50 mm), kraftig bygde, vanligvis brune eller grå sommerfugler, av utseende svært like nattfly (Noctuidae). Kroppen er kraftig, spoleformet og hårete, hodet forholdsvis lite. Antennene er smalt fjærformede og omtrent så lange som halve forvingene. Disse er avlange og avrundet trekantede, gjern med såkalte nyremerker midt i vingene. Bakvingene er brede og avrundede, vanligvis bleke på farge.
Eyvind Fjeld Halvorsen

Utmerkelser

Halvorsen var medlem av Det Norske Videnskaps-Akademi fra 1961.
Mae Questel

Bakgrunn

Questel ble født i Bronx i New York City, og ville satse på karrieren som skuespillerinne mot sin jødiskortodokse foreldres Simon og Freida Kwestels ønsker. Hun gikk på d Morris High School, og studerte så ved Columbia University og Theatre Guild i New York.

Skuespillerinne

Ved 17 års alder vant hun en talentkonkurranse for sin imitasjon av sangerinnen og skuespillersken Helen Kane. Dette førte til at hun fikk en agent og begynte å turnere i vaudevilleforestillinger med sine imitasjoner av Fanny Brice, Marlene Dietrich, Eddie Cantor, Mae West, Maurice Chevalier og andre. Hun kunne også imitere mange dyr.
I 1931 fikk hun gi stemme til tegneserieskikkelsen Betty Boop. Hun var opprinnelig en av flere skuespillerinner som innehadde rollen, men snart ble den hennes egen. Stemmen hun la an hadde spor av hennes imitasjoner av Clara Bow og av Helen Kane. Fra 1931 til 1938 spilte hun slik mer enn 150 tegnefilmer med Betty Boop. Hennes innspilling av On the Good Ship Lollipop solgte over to millioner eksemplarer.
Fra 1933 gjorde hun også stemmen til Skipper'ns damevenn Olivia (Olive Oyl). Hun la an her en stil som tildels var modellert etter en rollefigur fremstilt av den legendariske skuespillerinnen ZaSu Pitts. Hun endte med å spille denne stemmerollen i mer enn tyve år. Det var et avbrudd ga filmstudioet flyttet til Miami i Florida - hun nektet å flytte med og en annen fill rollen - men da innspillingene etter en tid flyttet tilbake til Neew York City, var hun tilbake igjen.
Senere i karrieren viste hun også billedlig på film blant annet i A Majority of One (1961, en rolle hun også hadde spilt på Broadway), It' Only Money (1962), Funny Girl (1968), New York Stories (av Woody Allen) og som Aunt Bethany i komedien Hjelp, det er juleferie! (begge i 1989). Hun var også stemmen til Betty Boop i Who framed Roger Rabbit? (1988).
Mae Questel giftet seg i 1930 med Leo Balkin. De ble senere skilt. I 1970 giftet hun seg med Jack E. Shelby. Hon fikk två sønner i sitt første ekteskap.
Kung Fu Panda

Handling

Pandabjørnen Po (Jack Black) jobber hos sin fars nuddelrestaurant, imidlertid drømmer han i hemmelighet om å bli kung fu-mester. Under spektakulære omstendigheter blir han utvalgt til å redde  alle fra den livsfarlige snøleoparden Tai Lung.
Grønning i Vesterålen

Grønning er en liten bygd i Hadsel kommune i Nordland. Stedet ligger på sørøstsida av Eidsfjorden på Langøya. Nærmeste bygder er Slotnes, Kjørstad, Moen og Fleinnes.
Grønning er ofte besøkt sommerstid av turister både med bobil og sykkel. Stedet er mest kjent for Grønning kirke og Grønningbrygga.
Norsk malurt

Utseende

Norsk malurt er lavvokst, 5–25 cm høy, og har flikete blader. Blomstene ser ut som bleke prestekrageblomster der tungekronene er plukket bort. De har en diameter på rundt 1 cm.

Forekomster i Norge

Norsk malurt er lite utbredt i Norge, den er kun funnet i Hjelmeland (Skardheia), Jondal (nordsiden av Vasslifjellet) og i og rundt Trollheimen og Dovrefjell og Sunndalsfjella (blant annet Grøvudalen i Sunndal, i Oppdal og Einunndalen i Folldal). I Trollheimen-Dovre-området er planten ganske vanlig på rabber, berghyller og elveører. Den regnes til de sørlige unisentriske fjellplantene i Norge.
Norsk malurt kom trolig som en tidlig innvandrer etter istida og etablerte seg der det ble tidlig isfritt. Den ble etterhvert utkonkurrert. Den norske malurten har i dag bare tre atskilte voksesteder i verden, nemlig i Norge, i Storbritannia og i Ural i Russland.
Lenge var norsk malurt bare kjent fra Trollheimen-Dovre-området, men i 1954 ble den funnet  på Skardheia i Hjelmeland av en realskole-elev – dette ble stadfestet på slutten av 1960-tallet av Leif Ryvarden, og  på tidlig 1990-tall ble det fastslått at et funn var gjort i Jondal i Hardanger, også dette funnet var gjort av en skoleelev flere år tidligere.
Sunndal kommune har som kommunevåpen "I grønt i sølv en [norsk] malurt."
Presidentflagg

Presidentflagg er flagg som føres av et lands statsoverhode når statsformen er republikansk, tilsvarende kongeflagg i monarkier.
De fleste presidentflagg er nasjonalflagg i kombinasjon med riksvåpen – eventuelt landets uheraldiske statsmerke. Normalt er landets riksvåpen plassert midt på flaggduken. Islands presidentflagg er av denne typen og det har samme form som Danmarks og Sveriges kongeflagg; det vil si at de har riksvåpen i en hvit firkant (spuns) midt på korset i et nasjonalflagg med splitt. 
På samme måte som kongeflagg, kan presidentflagg bestå av bare et riksvåpen uten skjoldformet innfatning, og med figurmotivet tilpasset flaggformen. Dette blir også kalt for våpenbanner. I Irland er presidentflagget et våpenbanner med riksvåpenets harpe i gul farge  på blå duk.
Thälmann-bataljonen

Thälmann-bataljonen var en del av De internasjonale brigadene i den spanske borgerkrigen. Avdelingen var oppkalt etter den fengslede tyske kommunistlederen Ernst Thälmann, som senere, i august 1944 ble drept i konsentrasjonsleiren Buchenwald.
Bataljonen omfattet hovedsakelig tyskere, østerrikere, sveitsere og skandinaver. De deltok blant annet i forsvaret av Madrid. Blant kommandantene i bataljonen var den tyske skribenten og historikeren Ludwig Renn og den tidligere prøyssiske offiseren og veteran fra første verdenskrig, Hans Kahle. Andre kjente tyskere i bataljonen var blant andre Willi Bredel og den senere forleggeren Walter Janka.
De tyskspråklige bataljonene var blant de første gruppene og også blant de største enhetene innen de internasjonale brigadene. Dette hadde nok dels bakgrunn i at i Tyskland og Østerrike hadde nasjonalsosialismen vunnet fram, og dette ga kampen i Spania et særlig nærhet og alvor. Robert G. Colodny skriv:
«The history of the Germans in Spain... ...is the history of strong men who proved and overproved their courage and endurance, their resistance to pessimism and despair. It is the story of men who died or were broken physically in doing this. They brought to the International Brigades an offensive spirit, a bitter desperate courage at rare intervals in war priceless, essential, but always costly. They set an early example of what shock troops could be like. They tried to do the impossible, and paid for it. And during the early days in Aragon, in the futile fighting around Huesca, at Tardienta, the Germans, in countless bayonet charges against fortified positions, took their objectives, buried their dead, and waited with a caged restlessness for the next day's orders.»
Malteserkors

Malteserkorset har vært et kjennetegn brukt fra middelalderen av kristne riddere, men det er usikkert om det i denne formen ble brukt allerede under de første korstogene. Malteserkorset består av fire like store V-formede armer som er satt sammen i den smale enden. I den ytre enden har hver arm to spisser.
Korset er fortsatt symbol for Malteserordenen, og blir også brukt i en rekke fortjenesteordener og våpenskjold. I distriktet Mecklenburg-Strelitz inngår det i landskapsvåpenet, i Queensland i Australia er det delstatens kjennetegn, og det inngår i Wallis og Futunas flagg, for å nevne noen eksempler. I Storbritannia var det første stempelet som ble brukt på frimerker, i 1840-årene, utformet som et malteserkors. 
Både St. Olavs Orden og det engelske Victoria Cross har ordenstegn formet som malteserkors. 
Klasseselskaper (som DNV GL) bruker malterserkorset som tegn i klassenotasjonene for at skipet er bygget under dette klasseselskapets overvåking, og ikke er overført fra et annet klasseselskap.
Arkimedisk punkt

Arkimedisk punkt (latin: Punctum Archimedis) er et begrep som kommer fra Arkimedes' bemerkning «Gi meg et fast punkt, og jeg skal bevege hele jorden» (gammelgresk: Δοσ μοι που στω και κινω την γην), et sitat vi kjenner i litt ulike oversettelser fra Pappos av Alexandrias Matematiske samlinger (lat.: Mathematicae Collectiones), åttende bok, c. 320 e.Kr.

Som nøytralt ståsted

Som en analogi brukes arkimedisk punkt i betydningen et privilegert ståsted som er konstant, hvorfra en observatør kan studere et subjekt på en objektiv måte i tråd med forskeridealet om å «fjerne seg selv» fra objektet som studeres.
Et slikt hypotetisk punkt er uavhengig av observatør, tid og sted. I sine meditasjoner søkte René Descartes å finne et slikt punkt og han mente å ha funnet det i sitt berømte cogito, ergo sum – «Jeg tenker, altså er jeg», men prinsippet sier ikke noe mer enn at mennesket er en «tenkende ting» – en res cogitans. Resten av verden lar seg ikke utlede derifra. I moderne filosofi har man oppgitt søken etter et arkimedisk punkt.